Szeged-Csanád Grosics Akadémia - Négy pont a Kecskemét ellen
2020.03.20. péntek, 18:14
Négy pont a Kecskemét ellen
Egy győzelem és egy döntetlen a mérleg a KTE-vel szemben.
Az U12-es és U13-as csapatunk még lejátszhatta mérkőzéseit az elmúlt hétvégén: a fiúk a Szent Gellért Fórumban fogadták a KTE Labdarúgó Akadémia csapatait.
A fiatalabbak ugyan megszerezték a vezetést, de ez végül nem ért három pontot: az U13-asok viszont megszerezték a győzelmet.
Mint ismert, az MLSZ a koronavírus-járvány miatt minden bajnokságát felfüggesztette, így egyelőre nem tudni, mikor rendeznek legközelebb mérkőzéseket az utánpótlásban.
MLSZ U12-es bajnokság, I. osztály, Dél-keleti csoport, 15. forduló
Szeged-Csanád Grosics Akadémia–KTE Labdarúgó Akadémia 1–1 (1-1)
Szeged, Szent Gellért Fórum, vezette: Nagy Krisztián (Paczér Balázs, Minda Gábor.)
Szeged-Csanád GA: Fejes – Nyers, Di Mundo, Tóth N., Pleskó, Vásárhelyi, Horváth Á., Banó-Szabó, Mahler. Csere: Sólya, Farkas M., Farkas I., Daróczi, Csuri, Sík. Edző: Dlusztus Imre, Simon Róbert.
Gólszerzők: Vásárhelyi, ill. Hoffman.
Dlusztus Imre: – Gyorsan vezetést szereztünk egy jó ellenféllel szemben, de ez a gól túlságosan is megnyugtatott minket. Az első félidőben nem voltunk kellően élesek, nem tudtuk ráerőltetni akaratunkat a Kecskemétre. Meddő fölényben játszottunk, de helyzeteket nem tudtunk kialakítani. A második félidőben küzdöttünk, hajtottunk, két ziccerünk is volt, de ezeket nem értékesítettük. Fejben fáradtak voltunk a mai napon.
MLSZ U13-as bajnokság, I. osztály, Dél-keleti csoport, 15. forduló
Szeged-Csanád Grosics Akadémia–KTE Labdarúgó Akadémia 1–0 (0-0)
Szeged, Szent Gellért Fórum, vezette: Paczér Balázs (Minda Gábor, Nagy Krisztián).
Szeged-Csanád GA: Szili – Gáti, Csikós, Barna, Köteles, Koncz, Grezsa, Osvald, Árva, Mádi, Csiszár. Csere: Szabó M., Ferenczi, Tóth D., Denucz, Kis Cs., Litauszki, Lehocki. Edzők: Nagy Attila, Retek Flórián.
Gólszerző: Mádi.
Retek Flórián: – A mérkőzés képe alapján gólarányt javító győzelmet kellett volna aratnunk. Ehelyett egy nyögvenyelős 1-0-s győzelmet sikerült elérnünk. A játékunk az előző mérkőzéshez képest jelentősen gyengébb volt. Ennek ellenére sikerült itthon tartanunk a három pontot.